Kongsberg Idrettsforening

Kongsberg Idrettsforening (stiftet 28. januar 1899) er et idrettslag fra Kongsberg i Buskerud, som driver med alpint, fotball, friidrett, ishockey, skihopping, snøbrett, sykling, turn, telemark, konkurransedans og skøyter. Allerede 13. januar 1893 ble det stiftet en skiklubb på Kongsberg, nemlig Kongsberg Skiklub. Skiklubben ble en del av Kongsberg Idrettsforening i 1906.

 KIF Alpint 
Det første utforrennet i Norge ble arrangert på Kongsberg i 1930KIF Alpint: Historie  (besøkt 17. august 2011), og landets første internasjonale utfor- og slalåmrenn ble arrangert der i 1933.Karsten Alnæs: Jeg spenner mine ski – Historien om norsk skikultur. Aschehoug, Oslo 2007. ISBN 978-82-03-23457-6, s. 66 Birger Ruud tok bronsemedalje i VM i alpint (kombinasjon utfor / slalåm) i 1935. I OL i 1936 vant han utfordelen, men ble nummer 4 sammenlagt i kombinasjonen etter 6.-plass i slalåmdelen.Sports Reference: Birger Ruud  (besøkt 17. august 2011) Sigmund Ruud, Alf Konningen og Oddvar Rønnestad har også deltatt i alpint i OL.

 KIF Fotball 
KIF Fotball spiller på Kongsberg kunstgress i Idrettsparken. Laget spiller i 4. divisjon. Klubben har et 4-5 årsmål om å rykke opp to nivåer, og bli et etablert Adeccoligalag. Tidligere var Lars Tjærnås trener. Kommentator i Canal+, Kenneth Fredheim, har også en sentral rolle i klubben.

KIF har lenge hatt planer om å bygge et eget fotballstadion med plass til 4000 – 5000 tilskuere, hvor man også kan bygge ut.

Publikumsrekorden i de senere år er mot Strømsgodset i 1. runde i cupen i 2011; da var drøyt 2000 tilskuere på plass på stadion. Kongsberg tapte kampen 0-8.

Tabell

 KIF Friidrett 
Spydkasteren Bjørn Grimnes deltok i OL i 1972 og 1976. Tikjemperen Trond Skramstad deltok i OL i 1984.

 KIF Hopp 

Kongsberg IF hadde fra 1920-tallet til først på 1950-tallet en rekke av verdens beste skihoppere. 15 OL- og VM-medaljer ble i denne perioden vunnet av hoppere som representerte KIF, hvorav 8 gull:
Sigmund Ruud: OL-sølv 1928, VM-gull 1929, VM-sølv 1930
Birger Ruud: OL-gull 1932 og 1936, OL-sølv 1948, VM-gull 1931, 1935 og 1937, VM-sølv 1939
Hans Beck: OL-sølv 1932
Asbjørn Ruud: VM-gull 1938
Hilmar Myhra: VM-bronse 1938
Arnholdt Kongsgård: VM-bronse 1939
Petter Hugsted: OL-gull 1948

I VM i 1939 deltok hele fire KIF-hoppere: Asbjørn Ruud, Birger Ruud, Arnholdt Kongsgård og Hilmar Myhra.

Også Vidar Lindboe-Hansen og Olav Ulland har deltatt i VM for Norge. Sigmund Guttormsen tok gull i Akademisk VM i 1935. Flere Kongsberg-hoppere har utvandret og deltatt i OL og VM for andre land. Kaare Lien deltok i OL og VM for Canada, mens Roy Mikkelsen og Ragnar Ulland deltok for USA.Lengst gjennom lufta, s. 54-56 Også Tom Mobraaten deltok i OL for Canada, men han representerte Saggrenda Idrettslag (nå Idrettslaget Skrim) før han emigrerte, ikke Kongsberg IF.Hollyburn Heritage Society: Tom Mobraaten – A Brief Autobiography  (11. februar 1938, besøkt 17. august 2011)

I tillegg til disse tok Ivar Nilsen NM-bronse i 1951 og Einar Bekken bronse i NM normalbakke i 1975.Lengst gjennom lufta, s. 334 og 336

Kongsberg har hatt mange hoppbakker. Blant de viktigste er Perseløkka, som var i bruk på begynnelsen av 1900-tallet, og Hannibalbakken, som to ganger var NM-arena.Lengst gjennom lufta, s. 56-57 Kongsbergs nye hoppanlegg Idrettsparken hoppsenter ble åpnet i januar 2010, og ligger i tilknytning til Kongsberg idrettspark.Laagendalsposten: Stilfull åpning av de nye hoppbakkene (30. januar 2010, oppdatert 7. februar 2010, besøkt 17. august 2011)Laagendalsposten: Bakkene som redder K-en (19. november 2009, besøkt 17. august 2011)NRK: Innslag i Norge rundt (26. februar 2010)

Kongsberg Ishockey
Klubbens kvinne-lag spiller gjennom et samarbeid med Ringerike Panthers i
1. divisjon ishockey for kvinner.

Klubbens A-lag i ishockey spiller i 3. divisjon, etter å ha rykket opp fra 4. divisjon da hadde Klubbens A-lag vært i 4. divisjon siden, de rykket ned etter 2010/11-sesongen.

 Tabellen 2023/24 

Klubbens A-lag spiller sesongen 2014/15 i 3. divisjon avd.Øst B.
+Tabellen: 3 div øst B 14/15LagKamperVUTMålforskjellPoeng1.Eiksmarka IHK751136 - 14112.Tønsberg 2750248 - 30103.Kongsberg IF - Ishockey742135 - 30104.Jar IL - Ishockey740330 - 2485.Ringerike 2730426 - 3066.Gjøvik 2712423 - 3547.Kongsvinger 2720529 - 4048.Nes 2711521 - 453
Postet den 26.11.2014

Sesongen 2014/15 har også Kif Ishockey fått seg egen nettside

 KIF Snowboard
KIF Snowboard er en av landes fremste snøbrettklubber, og har flere gode snøbrettkjørere. Stine Bruun Kjeldaas tok sølvmedalje i halfpipe i OL i 1998. Stian Sivertzen deltar i verdenscupen og har vunnet VM-gull for juniorer. Han deltok i OL i 2010. Også Halvor Skramstad Lunn og Anne Molin Kongsgård har deltatt i OL.

 Referanser 

 Eksterne lenker 

 Kongsberg Idrettspark – Nordic Stadiums

Kategori:Idrettslag i Buskerud
Kategori:Idrettslag etablert i 1899
Kategori:Fotballag i Buskerud
Kategori:Fotballag etablert i 1899
Kategori:Ishockeyklubber i Norge
Kategori:Skiklubber i Norge
Kategori:Sport i Kongsberg
Kategori:Skøyteklubber i Buskerud
Kategori:Artikler i skøytesportprosjektet